Diari Oficial de la Generalitat Valenciana


Sumari del DOGV 7253, del 11-04-2014 (2014/3285)

ORDE 7/2014, de 4 d'abril, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer Bolilleras i la rotonda d'enllaç amb la N-234.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3285


Data del document
:   04-04-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

ORDE 7/2014, de 4 d'abril, de la Conselleria d'Infraestructures, Territori i Medi Ambient, per la qual s'aprova la delimitació parcial de la via pecuària vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer Bolilleras i la rotonda d'enllaç amb la N-234. [2014/3285]  
Antecedents de fet  
  
1. Amb data 28 de maig de 2012, l'Ajuntament de Segorbe va presentar sol·licitud a la Conselleria d'Infraestructues, Territori i Medi Ambient per a la utilització d'una part de la superfície de la referida via pecuària núm. 1 per a la construcció d'una estació d'autobusos a Segorbe promoguda per esta conselleria. La mencionada sol·licitud anava acompanyada d'un informe de l'arquitecte municipal i dels plànols corresponents a la ubicació de l'actuació sol·licitada. Consultats els tècnics de la Direcció Territorial de Castelló, informen que en el tram afectat no es té constància de trànsit ramader i que, a la vista de la integració en la trama urbana, l'amplària reduïda en el tram de la via pecuària afectat seria suficient per a dur a terme els usos previstos en la Llei 3/1995.  
  
2. Amb data 11 d'octubre de 2012, el director general de Medi Natural autoritza l'inici del procediment de delimitació dels mencionats terrenys i se sol·licita que es procedisca al nomenament d'instructor de l'expedient de delimitació.  
3. L'anunci d'inici d'operacions de delimitació es publica en el DOCV núm. 6911, de 27 de novembre de 2012, i s'informa de la data, l'hora i el lloc de l'inici d'estes. A més, l'anunci de l'inici de les operacions de delimitació, va ser exposat en el tauler d'anuncis de l'Ajuntament de Segorbe.  
A les persones titulars de parcel·les afectades, així com als organismes i col·lectius interessats se'ls va remetre la notificació del començament de les operacions amb data 12 de desembre de 2012. Així mateix, les notificacions que van resultar infructuoses, es van exposar mitjançant un edicte en el tauler d'anuncis de l'Ajuntament.  
4. Les operacions de delimitació es van iniciar el dia 9 de gener de 2013, en el lloc i a l'hora assenyalats en l'anunci publicat en el DOCV, i van finalitzar eixe mateix dia.  
5. Finalitzades les operacions de delimitació, va ser anunciat en el DOCV núm. 6977, de 4 de març de 2013, que a l'Ajuntament de Segorbe estaria exposada la proposició de delimitació, i que en el Servici Territorial de Medi Ambient de Castelló estaria l'expedient complet, durant el termini d'un mes comptador a partir de l'endemà de la publicació. Este anunci també va ser remés a l'Ajuntament de Segorbe per a l'exposició en el tauler d'anuncis. El secretari de l'Ajuntament, va informar de l'exposició entre els dies 14 de març i 14 d'abril.  
  
6. Així mateix, als efectes de complir eI tràmit d'audiència previst en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es va informar de l'exposició de l'expedient i de la proposició de l'expedient i de la proposició de delimitació als titulars de parcel·les cadastrals afectades per la delimitació, així com a l'Ajuntament, altres administracions i entitats agràries i ramaderes. Estes notificacions van ser remeses el dia 11 de març de 2013. De la llista utilitzada en la comunicació de l'inici d'operacions, es va substituir la Cambra Agrària Provincial per la Direcció Territorial de la Conselleria d'Agricultura, Pesca, Alimentació i Aigua a l'haver assumit esta Conselleria les seues competències. Així mateix, va ser notificat a José Martínez Tortajada, com a hereu de Carmen Tortajada Lorente, en qui s'havia produït un error material en l'anterior comunicació, esmenat per mitjà de consulta en l'Ajuntament de Segorbe. I finalment, també va ser informada la Unitat de Carreteres de l'Estat (Ministeri de Foment), per a constatar si mantenia algun tipus de titularitat en el traçat de la variant de la N-234.  
  
7. Amb data 21 de març de 2013 i amb número de Registre 2.083, té entrada en la Direcció Territorial de Castelló d'esta conselleria, l'ofici de la Direcció Territorial de la Conselleria d'Agricultura, Alimentació i Aigua en què s'indica que amb data 20 de març s'ha remés l'escrit d'eixe Servici Territorial de Medi Ambient a la Direcció General de Patrimoni, de la Conselleria d'Hisenda i Administració Pública. Igualment s'informa que consultada la Secció d'Estructures i Obres d'esta direcció territorial, no s'està realitzant cap obra en l'emplaçament de referència.  
  
8. Amb data 25 de març de 2013, té entrada en la Direcció Territorial de Castelló d'esta conselleria, amb número de Registre 2.252, l'ofici de la Unitat de Carreteres a Castelló de la Demarcació de Carreteres de l'Estat a la Comunitat Valenciana (Ministeri de Foment), en el qual s'informa que el tram indicat en el qual pot existir afectació a la N-234 va ser cedit a l'Ajuntament de Segorbe, dins de l'acord de cessió realitzat entre el Ministeri de Foment i l'Ajuntament de Segorbe el 3 de març de 2003.  
  
9. Manuel Royo Martínez va presentar dos escrits d'al·legacions en el PROP I de Gregorio Gea (València), amb registres d'entrada en la Direcció Territorial de Castelló d'esta Conselleria núm. 2.659 i núm. 2.736 (de 5 i 10 d'abril de 2013, respectivament). Estan referits a la parcel·la núm. 247 del polígon 9 de Segorbe, que correspon a la finca registral núm. 4.291, inscrita en el tom 43, llibre 20 de Segorbe, foli 196, de la qual és titular. La segona al·legació adjunta el certificat literal de l'historial de la finca emés pel Registre de la Propietat de Segorbe, i sol·licita l'al·legant, la incorporació d'esta al·legació a la primera.  
  
10. José Martínez Tortajada va presentar escrit d'al·legacions en OFISAM de Segorbe, amb Registre d'Entrada en la Direcció Territorial de Castelló d'esta conselleria núm. 2.726 el dia 10 d'abril de 2013.  
11. En compliment del que establix l'article 8.5 de la Llei 3/1995, de Vies Pecuàries, a l'estar inscrits en el Registre de la Propietat uns terrenys que podrien estar inclosos en el domini públic, es va remetre l'ofici el 5 de juny de 2013, amb Registre d'Eixida 5.564, al Registre de la Propietat de Segorbe a fi que es practicara l'anotació marginal preventiva d'esta circumstància. Concretament, es tracta de la finca registral núm. 4.291, el titular de la qual és Manuel Royo Martínez. Amb data 4 de juliol de 2013 el Registre de la Propietat de Segorbe realitza l'anotació preventiva de delimitació per un termini de quatre anys.  
12. Amb data 28 de juny de 2013, s'eleva informe al director territorial sobre l'estat de tramitació de l'expedient, i s'indica que es considera oportuna la incorporació de l'informe tècnic jurídic a la vista de les al·legacions. Amb data 1 de juliol de 2013, amb Registre d'Eixida el dia 2 del mateix mes, el director territorial remet l'ofici, adjunta l'expedient i sol·licita al director general de Medi Natural l'emissió d'informe tècnic jurídic sobre les al·legacions formulades.  
13. Amb data 20 de setembre de 2013, l'Advocacia de la Generalitat, redacta informe, que té entrada en la Direcció Territorial de Castelló el dia 5 de novembre de 2013.  
14. Amb data 24 de gener de 2014, l'instructor de l'expedient, emet un informe final de delimitació de la via pecuària vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer Bolilleras i la rotonda d'enllaç amb la N-234.  
15. Amb data 24 de gener de 2014, el director territorial de Castelló, de la Conselleria d'Infraestructures, Territori i Medi Ambient, proposa l'aprovació de l'expedient de delimitació en els mateixos termes informats per l'instructor.  
16. Amb data 24 de gener de 2014, es remet als al·legants informes a les seues al·legacions, elaborats en la Direcció Territorial de Castelló.  
17. Amb data 29 de gener de 2014, té entrada en el Registre General d'esta Conselleria, l'ofici del director territorial d'Infraestructures, Territori i Medi Ambient de Castelló i adjunta l'expedient STMA/SF/VP/DELIMITACIÓ/086/2012 de delimitació parcial de la via pecuària vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer Bolilleras i la rotonda d'enllaç amb la N-234 i la proposta d'aprovació d'este.  
18. Amb data 18 de febrer, el tècnic del Servici d'Ordenació i Gestió Forestal emet un informe favorable d'acord amb l'informe de l'instructor i la proposta del director territorial de Castelló.  
19. Amb data 18 de febrer el cap del Servici d'Ordenació i Gestió Forestal dicta informe favorable a l'aprovació de la delimitació, en els termes proposats des de la Direcció Territorial de Castelló.  
20. Amb data 27 de març de 2014, l'Advocacia General de la Generalitat, en la Conselleria d'Infraestructures, Territori i Medi Ambient, informa que s'ha respectat el procediment legalment establit, d'acord a dret.  
21. Amb data 4 d'abril de 2014, la directora general de Medi Natural, proposa l'aprovació de l'expedient de delimitació parcial mencionat, d'acord amb la proposta del director territorial de Castelló.  
  
Fonaments de dret  
  
1. La competència per a la resolució d'este expedient correspon a la Conselleria d'Infraestructures, Territori i Medi Ambient, en virtut del que establix la Llei 3/1995, de 23 de març, de Vies Pecuàries, la Llei 14/2003, de 10 d'abril, de Patrimoni de la Generalitat, i el Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient.  
2. Este acte administratiu es regix pel que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per la Llei 3/1995, de 23 de març, de Vies Pecuàries, per la Llei 14/2003, de 10 d'abril, de Patrimoni de la Generalitat, pel Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, i per la Instrucció de 13 de gener de 2012, de la Direcció General de Medi Natural, sobre vies pecuàries, i la resta de normativa aplicable al cas.  
  
3. Les vies pecuàries del terme municipal de Segorbe, província de Castelló, van ser classificades l'any 1968, i es va aprovar la classificació per l'Orde Ministerial de 18 de març de 1977, publicada en el Boletín Oficial del Estado núm. 143, de 16 de juny de 1977, i en el Butlletí Oficial de la Província el dia 24 de maig de 1977.  
4. L'article 8.1 de la Llei 3/1995, de 23 de març, de Vies Pecuàries, definix la delimitació com «l'acte administratiu pel qual es definixen els límits de les vies pecuàries de conformitat amb el que establix l'acte de classificació», mentre que el 7 definix l'acte de classificació com «l'acte administratiu de caràcter declaratiu en virtut del qual es determina l'existència, l'amplària, el traçat i la resta de característiques físiques generals de cada via pecuària».  
5. Quant al procediment, l'article 8.2 d'esta llei disposa que «l'expedient de delimitació inclourà necessàriament la relació d'ocupacions, intrusions i limítrofs», i en el 8.7 que «en el procediment es donarà audiència a l'Ajuntament corresponent, als propietaris contigus, amb la notificació prèvia, i a les organitzacions o col·lectius interessats el fi dels quals siga la defensa del medi ambient».  
6. En relació amb l'al·legació núm. 1, presentada en el termini i en la forma corresponent dins del tràmit d'audiència per Manuel Royo Martínez, titular de la parcel·la cadastral 247 del polígon 9, que correspon a la intrusió núm. 5 de la proposició de delimitació, s'estima al constar inscripcions en el Registre de la Propietat successives de forma prèvia a l'aprovació de l'orde de classificació de les vies pecuàries en el municipi de Segorbe i s'exclouen els terrenys sobre els quals han formulat la proposta de delimitació.  
7. Pel que fa a l'al·legació núm. 2, presentada en el termini i en la forma escaient dins del tràmit d'audiència, el 10 d'abril de 2013 per José Martínez Tortajada, titular de la parcel·la cadastral núm. 244 del polígon 9, que correspon a la intrusió núm. 3 en la proposició de delimitació, es desestima, i s'ha notificat a l'al·legant l'informe amb la justificació dels motius.  
8. Vistes la Llei 3/1995, de 23 de març, de Vies Pecuàries, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, la Llei 14/2003, de 10 d'abril, de Patrimoni de la Generalitat Valenciana, la Llei 33/2003, de 3 de novembre, del Patrimoni de les Administracions Públiques i la resta de disposicions concordants,  
  
  
ORDENE  
  
Primer  
Aprovar la delimitació parcial de la via pecuària vereda o canyada reial del Collado-Árguinas, en el terme municipal de Segorbe, província de Castelló, en el tram comprés entre el carrer Bolilleras i la rotonda d'enllaç amb la N-234, d'acord amb la proposta de delimitació, amb la modificació a conseqüència de l'estimació d'una de les al·legacions, que s'arreplega a continuació i el pla de gener de 2014 de l'instructor de la delimitació.  
Les modificacions que s'incorporen en esta proposta de delimitació s'ubiquen en la zona Sud-oest del tram delimitat, concretament entre les estaques E6d i E7d. Estos nous punts auxiliars que definixen el límit exterior s'ubiquen tots en el límit entre les parcel·les 245 i 247 del polígon 9 del municipi de Segorbe. Les coordenades d'estos en el sistema de referència ETRS89, projecció UTM, fus 30N, són:  
  
  
Punt Coordenada X Coordenada Y  
Aux 1 714.660,10 4.413.519,74  
Aux 2 714.671,35 4.413.504,36  
Aux 3 714.672,08 4.413.501,45  
Aux 4 714.666,41 4.413.499,90  
Aux 5 714.658,30 4.413.495,99  
  
  
  
Amb això, les característiques físiques del tram delimitat són:  
Longitud: 108,1 metres.  
Amplària: 75 metres.  
Superfície delimitada: 7.934,53 m².  
Nombre d'intrusions: 10, i 2 són puntuals.  
Superfície total d'intrusions: 7.516,96 m².  
  
Segon  
Estimar les al·legacions presentades per Manuel Royo Martínez, titular de la parcel·la cadastral 247 del polígon 9 del terme municipal de Segorbe.  
  
Tercer  
Desestimar les al·legacions presentades per José Martínez Tortajada, titular de la parcel·la 244 del polígon 9 del terme municipal de Segorbe.  
  
Quart  
Procedir a la cancel·lació total o parcial de totes les inscripcions registrals que resulten contradictòries amb la delimitació parcial i, en especial, la cancel·lació de l'anotació preventiva de delimitació de la finca registral núm. 4.291 del municipi de Segorbe (parcel·la núm. 68 del polígon 9) practicada d'acord amb el que preveu l'article 8.5 de la Llei de Vies Pecuàries.  
  
Quint  
Requerir els causants de les intrusions de l'amplària legal de la via pecuària delimitada perquè corregisquen les irregularitats que es deriven dels plans i documents que hi ha en l'expedient.  
  
Sext  
Traslladar l'orde d'aprovació a l'administració cadastral, en compliment del que preveu l'article 14.c del Reial Decret Legislatiu 1/2004, de 5 de març, pel qual s'aprova el text refós de la Llei de Cadastre Immobiliari.  
  
Sèptim  
En aplicació del que establix l'article 22.8 de la Llei 14/2003, de 10 d'abril, de Patrimoni de la Generalitat, comunicar a la Direcció General de Patrimoni l'acord d'aprovació de delimitació, junt amb la documentació necessària per a la seua constància en l'Inventari General de Béns i Drets de la Generalitat i inscripció en el Registre de la Propietat.  
  
Esta resolució serà notificada per la Direcció Territorial de Castelló als interessats en este procediment.  
  
Contra esta resolució, que posa fi a la via administrativa, es podrà interposar un recurs de reposició davant de la consellera d'Infraestructures, Territori i Medi Ambient, en el termini d'un mes, comptador des de l'endemà de la recepció de la present notificació, d'acord amb el que establixen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació o publicació d'esta, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que estimen oportú.  
  
València, 4 d'abril de 2014.- La consellera d'Infraestructures, Territori i Medi Ambient: Isabel Bonig Trigueros.